Klasa: 334-09/17-01/03

Ur.br.: 311-22-11-17-01

Dubrovnik, 23. veljače 2017.

Poštovani,

pozivamo vas na

**radionicu “Lokalna enogastronomija – važnost vina u ugostiteljstvu”**

**utorak, 14. ožujka u Hotelu Sheraton Dubrovnik**

**Riviera, u vremenu od 9 do 16 sati.**

Ovim putem ispitujemo interes za sudjelovanje na radionici, te Vas ljubazno molimo da nam se javite najkasnije do **nedjelje 26. veljače** kako bismo mogli potvrditi održavanje.

Radionica je zamišljena baš u ovom razdoblju, pred otvaranje većine ugostiteljskih objekata, kako bi olakšala pripreme za sezonu te istaknula važnost i vrijednost lokalnih vina i jela.

**Program radionice je sljedeći:**

**09:00-10:00 UVOD U SVIJET VINA**

(stilovi vina, najznačajnije svjetske sorte i regije, hrvatske vinske regije i sorte, trendovi)

**10:00-12:30 LOKALNA ENOGASTRONOMIJA**

(autohtone sorte vina, tradicionalna jela, sljubljivanje jela i vina)

**12:30-13:00 kave pauza**

**13:00-14:00 VINSKA KARTA**

(kako koncipirati vinsku kartu, cijene, vino na čaše, nabava)

**14:00-15:30 POSLUŽIVANJE I OTVARANJE VINA**

(prilaz i komunikacija s gostom, preporuka vina i ostalih pića, posluživanje i serviranje jela, posluživanje pjenušavih, bijelih i crvenih vina, ostala pića, rješavanje eventualnih neugodnosti ili žalbi gostiju)

Predavač na radionici je **Siniša Lasan**, istaknuti hrvatski sommelier s međunarodnim diplomama i sudac na Decanter World Wine Awards natječaju.

Kotizacija za sudjelovanje na radionici je **650,00 kuna**. Za tvrtke i obrte, članice Gospodarske i Obrtničke komore, **osiguravamo popust pa kotizacija iznosi 500,00 kuna za prvog prijavljenog te 350,00 kuna za drugog prijavljenog** iz iste firme. Kotizacija uključuje degustaciju 6 uzoraka najvažnijih lokalnih sorti te odabranih zalogaja iz lokalne gastronomije na kojima će se pojašnjavati tehnike sljubljivanja.

Minimalni broj sudionika je 20 a maksimalni 30 osoba.

Svoj interes možete izraziti slanjem ispunjene ankete zaintersiranosti, koju dostavljam u prilogu, na e-adresu [ntrojanovic@hgk.hr](mailto:ntrojanovic@hgk.hr) ili broj faksa 020/312-096.

Kako je maksimalan broj osoba ograničen, prednost na radionici će imati oni sudionici koji prije pošalju svoju prijavu.

Stojimo Vam na raspolaganju za sve dodatne informacije.

S poštovanjem,

Terezina Orlić, v.r.

Predsjednica ŽK Dubrovnik